།ལུས་དང་སེམས་ལ་དགོངས་ཞེས་ཟེར། །དེ་འདྲ་
སངས་རྒྱས་དགོངས་པ་མིན། །མཁས་པའི་གཞུང་ལས་དེ་མ་བཤད། །དེ་ལྟ་ཡིན་ན་ཉན་
2

སྡོམ་པ་གསུམ་གྱི་རབ་ཏུ་དབྱེ་བའི་རང་མཆན་འཁྲུལ་མེད།
ཐོས་དང༌། །ཐེག་ཆེན་སྡོམ་པ་ཁྱད་མེད་འགྱུར། །ཐུན་མོང་ཐུན་མོང་མ་ཡིན་པའི། །སྐྱབས་
འགྲོ་གཉིས་སུ་དབྱེར་མི་རུང༌། །སྟེ་ཉན་ཐོས་དང་བྱང་ཆུབ་སེམས་དཔའི་སྡོམ་པ་གཉིས་ཀ་ཇི་སྲིད་སངས་མ་རྒྱས་
པའི་བར་དུ་ལེན་པའི་ཕྱིར་རོ། །སྡོམ་པ་འབོགས་པའི་ཆོ་ག་དང་། །དེ་ཡི་བསླབ་བྱའང་གཅིག་ཏུ་
འགྱུར། །ཤི་ཡང་དགེ་སློང་མི་འདོར་ན། །བསླབ་པ་ཕུལ་བ་ལ་སོགས་པ། །སྡོམ་པ་གཏོང་
རྒྱུ་མཚན་གཉིས་སུ་གྱུར་པ་དང་ལོག་ལྟ་སྐྱེས་པ་ལ་སོགས་པ། གཞན་གྱིས་ཀྱང༌། །སྡོམ་པ་གཏོང་བ་མི་སྲིད་
འགྱུར། །
དེ་ལ་ཁ་ཅིག་འདི་སྐད་དུ། །སེམས་བསྐྱེད་ཀྱིས་ནི་མ་ཟིན་པའི། །སྡོམ་པ་གལ་ཏེ་
གཏོང་ན་ཡང༌། །བྱང་ཆུབ་སེམས་ཀྱིས་ཟིན་པ་ཡི། །སྡོམ་པ་གཏོང་བ་མི་སྲིད་ལོ། །འོ་ན་
སེམས་བསྐྱེད་ཀྱིས་ཟིན་པའི། །དགེ་སློང་ལ་སོགས་སྡོམ་པ་རྣམས། །བསླབ་པ་ཕུལ་དང་ཤི་
འཕོས་དང༌། །རྩ་བ་ཆད་པ་ལ་སོགས་པ། །གཏོང་རྒྱུ་ཀུན་གྱིས་མི་གཏོང་འགྱུར། །དེ་ལྟ་ཡིན་
ན་དགེ་སློང་གི། །སྡོམ་པ་ཕུལ་ཡང་བསྲུང་དགོས་འགྱུར། །མ་བསྲུངས་དགེ་སློང་ཉམས་
པར་འགྱུར། །ཤི་འཕོས་ནས་ཀྱང་དགེ་སློང་འགྱུར། །གལ་ཏེ་དེ་ནི་ལྷར་སྐྱེས་ན། །ལྷ་ཡི་
དགེ་སློང་སྲིད་པར་འགྱུར། །མིར་སྐྱེས་ན་ཡང་བྱིས་པ་ལ། །བླང་མི་དགོས་པར་དགེ་སློང་འགྱུར། །
དེ་ལ་ལྟུང་བ་བྱུང་གྱུར་ན། །དགེ་སློང་སྡོམ་པ་ཉམས་པར་འགྱུར། །ཉམས་ནས་འཆབ་སེམས་
སྐྱེས་པ་ལ། །སླར་ཡང་བླང་དུ་མེད་པར་འདུལ་བ་ལུང་ལས། གསུངས། །
ལྷ་དང་བྱིས་པའི་དགེ་སློང་ནི། །འདུལ་བའི་སྡེ་སྣོད་རྣམས་ལས་བཀག །སེམས་
བསྐྱེད་ལྡན་པའི་བསྙེན་གནས་ཀྱང༌། །ནངས་པར་ཕན་ཆད་ཡོད་པའི་ཕྱིར། །རྟག་ཏུ་བསྙེན་
གནས་བསྲུང་དགོས་འགྱུར། །དེ་ལྟ་མིན་ན་བསྙེན་གནས་སྡོམ་པ་ནི་ཡོད་སྲུང་ནི་མི་བསྲུངས་པས།
ཉམས་པར་འགྱུར། །ནངས་པར་ནམ་ལངས་ནས། བསྙེན་གནས་ཀྱི་སྡོམ་པ། གཏོང་ན་ནི། །སྡོམ་པ་
3

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
དགེ་སློང་དགེ་ཚུལ་ཡང་ཤི་ན་སྡོམ་པ་གཏོང་བར་རིགས་པ་མཚུངས་ལ་རྒྱུན་དུ་འབྱུང་བ་འགལ། །དེས་ན་སོ་སོར་
ཐར་པ་ཡི། །སྡོམ་པ་ཤི་ཡང་ཡོད་དོ་ཞེས། །སྨྲ་བའི་སྐྱེས་བུ་དེ་ལ་ནི། །ཉན་ཐོས་དང་ཐེག་ཆེན་
གཉིས་ཀྱི་སྡེ་སྣོད་ཀྱི་རྣམ་པར། དབྱེ་བ། མེད་པར་ཟད། །བྱེ་བྲག་སྨྲ་བའི་བསྙེན་གནས་ཀྱང་། །དགེ་
སློང་ལས་ལེན་གང་ཟག་ནི། །གླིང་གསུམ་གྱི་སྐྱེས་པ་བུད་མེད་ལས། །འགྲོ་བ་རིགས་
དྲུགགཞན་ལ་སྡོམ་པ་བཀག །མདོ་སྡེ་པ་རྣམས་དུད་འགྲོ་རི་བོང་ལ། སོགས་པ། །འགྲོ་བ་རིགས་
དྲུགགཞན་ལའང་སྐྱེ་བར་བཤད། །བླང་བའི་ཡུལ་ཡང་དགེ་བསྙེན་སོགས། །གང་ཡང་རུང་
ལས་བླང་བར་གནས་འཇོག་གིས་ཞུས་པའི་མདོ་ལས། གསུངས། །ཉན་ཐོས་རྣམས་ཀྱི་ཆོ་ག་ཡང༌། །
སྐྱབས་སུ་འགྲོ་བའི་ཚུལ་གྱིས་འབོགས། །དོན་ཡོད་ཞགས་པའི་རྟོགས་པ་ལས། །བསྙེན་
གནས་རང་གིས་བླང་བ་ཡི། །ཆོ་ག་སེམས་བསྐྱེད་འདྲ་བར་གསུངས། །དེས་ན་ཆོ་ག་ཁྱད་
པར་ཡོད། །ལ་ལ་བསྙེན་གནས་བསྲུངས་པ་ཡི། །ནངས་པར་བསྙེན་གནས་འབུལ་དགོས་
ཟེར། །
བསྙེན་གནས་མཚན་མོ་འདས་པ་ན། །གཏོང་ཕྱིར་འདི་ལ་འབུལ་མི་དགོས། །མདོ་
སྡེ་པ་ཡི་ལུགས་བཞིན་དུ། །མདོ་སྡེ་པ་ཡན་ཆད་ལན་གཅིག་སློབ་དཔོན་ལས་བླངས་ནས་ཕྱིས་ནམ་འདོད་དུས་ན་
བསྲུང་བས་ཆོག་ཅེས་ཟེར་ཏེ། སྤྱོད་འཇུག་ལས། སྤོང་བའི་སེམས་ནི་ཐོབ་པ་ལས། །ཚུལ་ཁྲིམས་ཕ་རོལ་ཕྱིན་པར་བཤད། །
ཅེས་པ་ལྟར་རོ། །ཇི་ལྟར་འདོད་ཚེ་ལེན་ན་ཡང༌། །ནངས་པར་ཕན་ཆད་བསྲུང་བ་ཡི། །བསམ་
པ་མེད་ཕྱིར་སྡོམ་པ་གཏོང༌། །དེ་ཡི་ཕྱིར་ན་འབུལ་མི་དགོས། །ལ་ལ་བསྙེན་གནས་
འཆོལ་བ་ཐོས། །
འདི་འདྲ་གང་ནའང་བཤད་པ་མེད། ཁ་ཅིག་བསྙེན་གནས་བསྲུངས་པའི་ཚེ། །ཉ་
དང་གནམ་སྟོང་ཚེས་བརྒྱད་ལ། །ལྷ་བསྒོམ་ཐ་དད་མ་བྱས་ན། །བསྙེན་གནས་བསྲུང་དུ་མི་
4

སྡོམ་པ་གསུམ་གྱི་རབ་ཏུ་དབྱེ་བའི་རང་མཆན་འཁྲུལ་མེད།
འདོད་ཟེར། །
འདི་ཡང་རེ་ཞིག་བརྟག་པར་བྱ། །བསྙེན་གནས་སོ་སོར་ཐརཔའི་ལུགས། །གཙོ་
ཆེར་ཉན་ཐོས་གཞུང་ལུགས་ཡིན། །ཡི་དམ་ལྷ་ཡི་བསྒོམ་བཟླས་ནི། །གསང་སྔགས་པ་ཡི་
གདམས་ངག་ཡིན། །ཉན་ཐོས་གཞུང་ལས་བཤད་པ་མེད། །དེས་ན་ལྷ་བསྒོམ་མ་བྱས་ཀྱང༌། །
བསྙེན་གནས་ཉམས་པར་འགྱུར་བ་མེད། །འོན་ཀྱང་གསང་སྔགས་ལུགས་བྱེད་ན། །ཡི་
དམ་བསྒོམ་པ་བསོད་ནམས་ཆེ། །ཐེག་པ་ཆེན་པོ་ལས་བྱུང་བའི། །སོ་སོར་ཐར་པ་བཤད་
ཀྱིས་ཉོན། །བྱང་ཆུབ་སེམས་དཔའ་ཉིད་ལ་ཡང་། །སོ་སོར་ཐར་པ་འབོགས་པ་ཡིན། །ཆོ་
ག་འགའ་ཞིག་ཡོད་མོད་ཀྱི། །དེ་ཡི་ཆོ་ག་ཕལ་ཆེར་ནུབ། །གསོ་སྦྱོང་རང་གིས་བླང་བ་
སོགས། །
ཆོ་གའི་ལག་ལེན་འགའ་ཞིག་ཡོད། །རྒྱལ་སྲས་བྱམས་པ་འཇམ་དབྱངས་སོགས། །
བདག་ཉིད་ཆེན་པོ་འགའ་ཞིག་གིས། །མཁན་པོ་མཛད་ནས་འགྲོ་མང་ལ། །བསྙེན་པར་
རྫོགས་པར་མཛད་དོ་ཞེས། །ཚིག་འབྲུ་ཙམ་ཞིག་དཀོན་མཆོག་བརྩེགས་པའི་མདོ་ལས། གསུངས་
མོད་ཀྱི། །འོན་ཀྱང་དེ་ཡི་ཆོ་ག་ནི། །སྦྱོར་དངོས་རྗེས་གསུམ་གྱིས་འབོགས་པ། །མདོ་ལས་གསུངས་པ་
ངས་མ་མཐོང༌། །འདི་འདྲ་སྔོན་གྱི་ཆོ་ག་སྟེ། །འཕགས་པ་རྣམས་ཀྱི་སྤྱོད་ཡུལ་ཡིན། བྱམས་པ་
ལ་སོགས་པ་དབུ་སྐྲ་རིང་པོ་རྒྱན་དང་བཅས་པ་རྣམས་ཀྱིས་མཛད་པ་ནི་འཕགས་པ་རྣམས་ཀྱི་སྤྱོད་ཡུལ་ཡིན་གྱི། །སོ་སོ་སྐྱེ་
བོས་བྱར་མི་རུང་། །དེས་ན་ད་ལྟའི་ཆོ་ག་ནི། །བསམ་པ་སེམས་བསྐྱེད་ཀྱིས་ཟིན་པའི། །ཆོ་ག་
ཉན་ཐོས་ལུགས་བཞིན་གྱིས། །སོ་སོར་ཐར་པ་རིགས་བརྒྱད་པོ། །བྱང་སེམས་སོ་སོར་ཐར་
པར་འགྱུར། །
དེ་ནས་བྱང་ཆུབ་སེམས་དཔའ་ཡི། །སོ་སོར་ཐར་པའི་བསླབ་བྱ་ཡི། ཁྱད་པར་ཅུང་
5

རིས་མེད་ཆོས་གཏེར་མཛོད་ལས།
སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ཟད་བཤད་ཀྱིས་ཉོན། །འདི་ལ་སྡིག་ཏོ་མི་དགེའི་ཕྱོགས། །ཕལ་ཆེར་ཉན་ཐོས་ལུགས་
བཞིན་བསྲུང༌། །འདོད་པས་དབེན་པའི་ལྟུང་བ་འགའ། །བྱང་ཆུབ་སེམས་དཔའི་ལུགས་
བཞིན་བསྲུང༌། །འཇིག་རྟེན་མ་དད་གྱུར་པའི་ཆ། །གཉིས་ཀ་མཐུན་རྣམས་འབད་པས་
བསྲུང༌། །འཇིག་རྟེན་འཇུག་པའི་རྒྱུར་འགྱུར་ན། །ཐེག་ཆེན་སོ་སོར་ཐར་ལས་གནང༌། །
དཔེར་ན་ཉན་ཐོས་དགེ་སློང་ནི། །གསེར་དངུལ་ལེན་པ་ཐུབ་པས་བཀག །བྱང་ཆུབ་སེམས་
དཔའི་དགེ་སློང་ལ། །
གཞན་དོན་འགྱུར་ན་ལྟུང་བ་མེད། །ཉན་ཐོས་སེམས་ཅན་དོན་ཡིན་ཡང་། །འདོད་
ཆེན་པོ་ལ་ལྟུང་བ་འབྱུང༌། །ཐེག་ཆེན་གཞན་གྱི་དོན་ཡིན་ན། །འདོད་ཆེན་ལྟུང་བ་མེད་ཅེས་
བྱང་ཆུབ་སེམས་དཔའི་ས་ལས། གསུངས། །སོ་སོར་ཐར་པ་ལུགས་གཉིས་པོ། །དེ་འདྲའི་རྣམ་དབྱེ་
ཤེས་པར་བྱ། །ཐེག་ཆེན་སོ་སོར་ཐར་ཡིན་ཡང་། །དགེ་སློང་ལ་སོགས་སྡོམ་པ་ཡི། །ལྡོག་པ་
ཤི་བའི་ཚེ་ན་གཏོང་། །བྱང་ཆུབ་སེམས་ཀྱི་ལྡོག་པ་དང༌། །དེ་ཡི་འབྲས་བུ་ཤི་ཡང་འབྱུང་། །
དེ་ནས་ལས་དང་རྣམ་སྨིན་གྱི། །རྣམ་པར་དབྱེ་བ་བཤད་ཀྱིས་ཉོན། །ལས་ལ་
དགེ་སྡིག་ལུང་མ་བསྟན། །ཡིན་ཞེས་རྒྱལ་བས་མདོ་ལས་གསུངས། །དགེ་བ་ལེགས་པར་
སྤྱད་པ་སྟེ། །རྣམ་སྨིན་བདེ་བ་སྐྱེད་པ་ཡིན། །སྡིག་པ་ཉེས་པར་སྤྱོད་པ་སྟེ། །རྣམ་སྨིན་སྡུག་
བསྔལ་སྐྱེད་པར་བྱེད། །བཏང་སྙོམས་གཉིས་ཀ་མ་ཡིན་པས། །རྣམ་པར་སྨིན་པའང་
གཉིས་ཀ་མིན། །འདི་དག་བྱས་པའི་ལས་ཡིན་པས། །འདུས་བྱས་ཡིན་པར་ཤེས་པར་བྱ། །
ཆོས་ཀྱི་དབྱིངས་ནི་འདུས་མ་བྱས། །ཡིན་པའི་ཕྱིར་ན་ལས་མ་ཡིན། པས། །དེས་ན་དགེ་བ།
དང་སྡིག་པའི་ནང་དུ་འདུ་བ། མིན། །ལས་ལ་ཐུབ་པས་རྣམ་གཉིས་གསུངས། །སེམས་པ་དང་
ནི་བསམ་པའོ། །སེམས་པ་ཡིད་ཀྱི་ལས་ཡིན་ཏེ། །བསམ་པ་དེ་ནི་ལུས་ངག་གིའོ། །ཆོས་
6

སྡོམ་པ་གསུམ་གྱི་རབ་ཏུ་དབྱེ་བའི་རང་མཆན་འཁྲུལ་མེད།
ཀྱི་དབྱིངས་ནི་གཉིས་ཀ་མིན། །དེ་ཕྱིར་དགེ་སྡིག་ལས་ལས་གྲོལ། །གཞན་ཡང་ལས་ལ་
རྣམ་བཞི་གསུངས། །ལས་དཀར་རྣམ་སྨིན་དཀར་བ་དང༌། །ལས་གནག་རྣམ་སྨིན་གནག་པ་
དང་། །ལས་དཀར་རྣམ་སྨིན་གནག་པ་དང་། །ལས་གནག་རྣམ་སྨིན་དཀར་བའོ། །བསམ་པ་དག་
པའི་སྦྱིན་པ་སོགས། ཕ་རོལ་ཏུ་ཕྱིན་པ་དྲུག །གཉིས་ཀ་དཀར་བས་མཁས་པས་བྱ། །བཟའ་བའི་
དོན་དུ་གསོད་པ་སོགས་མི་དགེ་བ་བཅུ། །གཉིས་ཀ་གནག་པས་མཁས་པས་སྤང༌། །སེམས་ཅན་
མང་པོ་བསྐྱབ་པའི། ཕྱིར་གཅིག་གསོད་སོགས། །ལས་གནག་རྣམ་སྨིན་དཀར་ན་བྱ། །དགྲ་
གསོད་པའི། ཕྱིར་སྦྱིན་པ་གཏོང་བ་དང་ལྷ་མཆོད་པ། ལ་སོགས། །ལས་དཀར་རྣམ་སྨིན་གནག་པ་
སྤང་། །
གཞན་ཡང་ལས་ལ་རྣམ་གཉིས་གསུངས། །འཕེན་བྱེད་ལས་དང་རྫོགས་བྱེད་ལས། །དེ་
དག་དབྱེ་ན་མུ་བཞི་ཡོད། །འཕེན་བྱེད་དགེ་བས་འཕངས་པ་ལ། །རྫོགས་བྱེད་ཀྱང་ནི་དགེ་
བ་དང༌། །འཕེན་བྱེད་སྡིག་པས་འཕངས་པ་ལ། །རྫོགས་བྱེད་ཀྱང་ནི་སྡིག་པ་དང༌། །འཕེན་
བྱེད་དགེ་ལ་རྫོགས་བྱེད་སྡིག །འཕེན་བྱེད་སྡིག་ལ་རྫོགས་བྱེད་དགེ། །དེ་དག་དཔེར་
བརྗོད་མདོར་བསྡུས་པ། །བཤད་པར་བྱ་ཡིས་ཡིད་ལ་ཟུང་། །མཐོ་རིས་གསུམ་པོ་འགྲུབ་
པ་ནི། །དགེ་བའི་ལས་ཀྱིས་འཕེན་པ་ཡིན། །དེ་དག་བདེ་བ་འབྱུང་བ་ནི། །རྫོགས་བྱེད་
དགེ་བས་འཕངས་པ་ཡིན། །ངན་སོང་གསུམ་དུ་སྐྱེ་བ་ནི། །འཕེན་བྱེད་སྡིག་པ་ཡིན་
པར་གསུང༌། །དེ་ཡི་སྡུག་བསྔལ་བྱེ་བྲག་ཀུན། །རྫོགས་བྱེད་ལས་ནི་སྡིག་པ་ཡིན། །མཐོ་
རིས་དགེ་བས་འཕངས་མོད་ཀྱི། །དེ་ཡི་ནད་དང་གནོད་པ་ཀུན། །རྫོགས་བྱེད་སྡིག་པ་ཡིན་
པར་གསུངས། །ངན་འགྲོའི་འཕེན་བྱེད་སྡིག་ཡིན་ཡང༌། །དེ་ཡི་ལུས་སེམས་བདེ་བ་ཡིས། །
གནས་སྐབས་དགེ་བས་འཕངས་པར་མངོན་པ་དང་མདོ་སྡེ་དུ་མ་ལས། གསུངས། །
7

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
གཞན་ཡང་གཅིག་ཏུ་དཀར་བ་དང༌། །གཅིག་ཏུ་གནག་དང་འདྲེན་མའི་ལས། །རྣམ་
པ་གསུམ་དུ་ཐུབ་པས་གསུངས། །གཅིག་ཏུ་དཀར་བས་བདེ་བ་བསྐྱེད། །གཅིག་ཏུ་གནག་
པས་སྡུག་བསྔལ་བསྐྱེད། །འདྲེན་མའི་ལས་ཀྱིས་བདེ་བ་དང༌། །སྡུག་བསྔལ་འདྲེན་མ་
བསྐྱེད་པར་མངོན་པ་དང་མདོ་སྡེ་ལས། གསུངས། །འདི་འདྲའི་ལས་དང་རྣམ་སྨིན་གྱི། །རྣམ་པར་
དབྱེ་བ་ཤེས་གྱུར་ན། །ད་གཟོད་ལས་ཀྱི་རྒྱུ་འབྲས་ལ། །ཤིན་ཏུ་མཁས་པ་ཉིད་དུ་འགྱུར། །མུ་
སྟེགས་གྲངས་ཅན་པའི་གཞུང་ལས། །དགེ་དང་སྡིག་པ་ཇི་སྙེད་དང༌། །འཁོར་བ་དང་ནི་གྲོལ་བ་ཡང༌། །གཙོ་བོའི་
ནང་ན་གདོད་ནས་ཡོད། །འོན་ཀྱང་ཐབས་ཀྱིས་གསལ་བར་འབྱིན། །ཞེས་བྱ་བ་དང་། འོ་མའི་དུས་ན་ཞོ་གང་དང༌། །ཞོ་ཡི་
དུས་ན་མར་གང་ཞེས། །དྲག་པོ་ལེན་གྱིས་བཤད་པ་སྟེ། །འབིགས་བྱེད་གནས་པའང་དེ་སྐད་སྨྲ། །ཞེས་བྱ་བ་ལ་སོགས་པ་མང་
དུ་བཤད་དོ། །
རྣམས་ནི། །གཤིས་ལ་དགེ་སྡིག་ཡོད་ཅེས་ཟེར། །རྒྱུ་ལ་འབྲས་བུ་གནས་པར་འདོད། །
བོད་ཀྱང་ལ་ལ་དེ་རྗེས་འབྲང་བོད་ཁ་ཅིག རྒྱུ་ཡི་དུས་ན་འབྲས་བུ་ཡོད། །ལས་འཕྲོ་ཅན་གྱིས་རྟོགས་པར་འགྱུར། །
ཞེས་པའི་ལུང་འདྲེན་པ་དུ་མ་ཡོད་དེ་མདོ་རྒྱུད་སངས་རྒྱས་པའི་བསྟན་བཅོས་ཁུངས་མ་ཐམས་ཅད་ལ་གང་ནས་ཀྱང་བཤད་
པ་མེད། མུ་སྟེགས་ཀྱི་ལུགས་ལ་མོས་པའི་བོད་ཀྱིས་རང་བཟོར་སྦྱར་བ་ཡིན་ཡིད་བརྟན་མེད། ཕལ་པོ་ཆེའི་རྡོ་རྗེ་རྒྱལ་
མཚན་གྱི། བསྔོ་བའི་ལེལུ ལས། །འགྲོ་ཀུན་དགེ་བ་ཇི་སྙེད་ཡོད། །བྱས་དང་བྱེད་འགྱུར་བྱེད་
པ་ཞེས། །གསུངས་པའི་དགོངས་པ་འཆད་པ་ལ། །ཁ་ཅིག་གྲངས་ཅན་ལུགས་བཞིན་དུ། །
ཡོད་པའི་དགེ་བ་ཞེས་བྱ་བ། །རང་བྱུང་དུ་ནི་གྲུབ་པར་འདོད། །དེ་ལ་བདེ་གཤེགས་སྙིང་
པོ་ཟེར། །གྲངས་ཅན་ལུགས་འདི་མི་འཐད་པས། །ལུང་དང་རིགས་པས་དགག་པར་བྱ། །
བདེ་གཤེགས་སྙིང་པོ་ཞེས་བྱ་བ། །ཆོས་དབྱིངས་འགྱུར་མེད་ཉིད་ལ་གསུངས། །དེ་
སྐད་དུ་ཡང་རྒྱུད་བླ་ལས། །སེམས་ནི་རང་བཞིན་འོད་གསལ་བ། །ནམ་མཁའ་བཞིན་དུ་
འགྱུར་མེད་གསུངས། རྒྱུད་བླ་མ་ཉིད་ལས། ཉེས་པ་གློ་བུར་དང་ལྡན་པ། །ཡོན་ཏན་རང་བཞིན་དང་ལྡན་ཕྱིར། །ཇི་ལྟར་
8

སྡོམ་པ་གསུམ་གྱི་རབ་ཏུ་དབྱེ་བའི་རང་མཆན་འཁྲུལ་མེད།
སྔར་བཞིན་ཕྱིས་དེ་བཞིན། །འགྱུར་བ་མེད་པའི་ཆོས་ཉིད་དོ། །ཞེས་གསུ